text: 3F møder ansatte på café
  15 februar 2010 kl. 13.13
  Fagforeningen 3F forsøger nu endnu engang at overbevise medarbejderne på Conrad Café i Vejle om, at de skal på 3F overenskomst. Det sker på et møde mandag kl. 20.30.
  I mødet deltager de ansatte på cafeen, cafeens ejer, det socialdemokratiske byrådsmedlem, Martin Sikær Kristensen, og 3F. 
  Som nævnt i TV SYD søndag har cafeens ejer foreslået, at de ansatte får mulighed for at vælge mellem 3Fs overenskomst og en liste over de aftaler, personalet i dag har med arbejdsgiveren.
  
  Ansatte sure på fagforening
  På forhånd er de ansatte skeptiske. Som det fremgik af TV SYDs indslag søndag, er de utilfredse med fagforenigens truende adfærd og blokade mod deres arbejdsplads. 
  Fagforeningen vil omvendt forsøge at forklare medarbejderne, hvad det indebærer, hvis cafeens ejer underskriver overenskomst med 3F.
  
  Var blevet enige - ansatte sagde nejtak
  Martin sikær Kristensen var blevet enig med 3F om en overenskomst, men hoppede fra da medarbejderne sagde nej. De foretrækker cafeens egne - og mere fleksible regler. Bl.a. omkring pension. 
  Striden har bragt cafe-ejeren på kant med hans socialdemokratiske gruppe-fæller i Vejle Byråd. 
  Det er anden gang, 3F skal forsøge at overbevise medarbejderne.
  